 KONSOLIDĒTS

# RĒZEKNES VALSTSPILSĒTAS PAŠVALDĪBA

## RĒZEKNES SĀKUMSKOLA

Vienotais reģ.Nr. 3111903094

Kaļķu ielā 12, Rēzeknē, LV-4600

Tālrunis/fakss 4623758, e-pasts: [sakumskola@rezekne.lv](mailto:sakumskola@rezekne.lv)

***Apstiprināts***

***Rēzeknes sākumskolas direktore***

***2025.gada 12.marta rīkojums Nr.P - 11***

**RĒZEKNES SĀKUMSKOLAS IEKŠĒJĀS KĀRTĪBAS NOTEIKUMI**

*Izdoti saskaņā ar Valsts pārvaldes iekārtas*

*likuma 72.panta pirmās daļas 1.punktu, Izglītības likuma 30.panta 1.apakšpunktu,*

*Ministru kabineta 2011.gada 1.februāra noteikumiem Nr.89*

*“Kārtība, kādā izglītības iestāde informē izglītojamo vecākus,*

*pašvaldības vai valsts iestādes, ja izglītojamais*

*bez attaisnojoša iemesla neapmeklē izglītības iestādi”,*

*Rēzeknes sākumskolas Nolikumu*

**I Vispārīgie jautājumi**

1. Rēzeknes sākumskolas (turpmāk – sākumskola) iekšējās kārtības noteikumi (turpmāk – noteikumi) ir izstrādāti, ievērojot Izglītības likumu, Vispārējās izglītības likumu, Bērnu tiesību aizsardzības likumu, Ministru kabineta noteikumiem, kas nosaka izglītojamo drošību un sākumskolas nolikumu.
2. Noteikumi ir sākumskolas darba kārtības noteikumu neatņemama sastāvdaļa.
3. Noteikumus apstiprina skolas direktore, saskaņojot ar sākumskolas padomi.
4. Noteikumi nosaka skolas darba dienas organizāciju.
5. Noteikumi nosaka izglītojamo pienākumus, tiesības un atbildību.
6. Noteikumi nosaka atbildīgos un kārtību, kādā izglītojamie tiek iepazīstināti ar šiem notikumiem.
7. Noteikumu ievērošana ir obligāta visiem izglītojamajiem.
8. Noteikumu ievērošana nodrošina izglītojamo drošību un viņu tiesību ievērošanu.
9. Noteikumi nosaka:

9.1. izglītojamo uzvedības noteikumus sākumskolā, tās teritorijā un sākumskolas organizētajos pasākumos;

9.2. evakuācijas plāna un informācijas par operatīvo dienestu izsaukšanu izvietojumu sākumskolā;

9.3. alkohola, cigarešu, narkotisko, toksisko un psihotropo vielu, gāzes baloniņu, gāzes pistoļu, šaujamieroču un auksto ieroču iegādāšanās, lietošanas, glabāšanas un realizēšanas aizliegumu sākumskolā un tās teritorijā;

9.4. izglītojamā rīcību, ja izglītojamais kādas personas darbībā saskata draudus savai vai citu personu drošībai;

9.5. vadības komandas un pedagogu rīcību, ja tiek konstatēta fiziska vai emocionāla vardarbība pret izglītojamo;

9.6. atbildību par iekšējās kārtības noteikumu neievērošanu.

10. Izglītojamie ar noteikumiem tiek iepazīstināti katra mācību gada septembrī un janvārī, un viņu vecāki – katra mācību gada sākumā, iepazīšanos apstiprinot ar savu parakstu. Izglītojamos, kuri iestājās sākumskolā mācību gada laikā, ar noteikumiem iestāšanās brīdī. Izglītojamo iepazīstināšanu ar iekšējās kārtības noteikumiem reģistrē pēc e-klases žurnāla veidlapas, apliecinot ar ierakstu "iepazinos", norādot datumu un parakstu.

1. Noteikumi ir publicēti arī sākumskolas mājas lapā. Darbinieki ar noteikumiem tiek iepazīstināti vienlaikus ar darba tiesisko attiecību uzsākšanu sākumskolā.
2. Izglītojamie, viņu vecāki un sākumskolas darbinieki katru gadu septembrī iepazīstas ar sākumskolas galvenajām prioritātēm, mērķiem un uzdevumiem, savas kompetences ietvaros atbild par to īstenošanu un sākumskolas turpmākās attīstības veicināšanu.
3. Izglītojamo uzņemšanu, pārcelšanu un atskaitīšanu no sākumskolas nosaka attiecīgie Ministru kabineta noteikumi par kārtību, kādā izglītojamie tiek uzņemti vispārējās izglītības iestādēs un atskaitīti no tām, un obligātajām prasībām pārcelšanai uz nākamo klasi.

**II Izglītības procesa organizācija un saistītie noteikumi**

1. Mācību gada sākumu, semestrus, brīvlaikus un mācību gada beigas nosaka Ministru kabineta noteikumi par attiecīgā mācību gada sākuma un beigu laiku.
2. Mācības sākumskolā notiek piecas dienas nedēļā. Interešu izglītības nodarbības un ārpusstundu pasākumi var notikt arī brīvdienās.
3. Skolas galvenās ieejas durvis atver plkst. 7.00.
4. Mācību process sākumskolā sākas plkst. 8.15, mācību stundas ilgums – 40 minūtes.  
   Mācību stundu grafiks sākumskolas (1. – 6.kl.) programmās:

|  |
| --- |
| 1. mācību stunda: 8.15 – 8.55; |
| 2. mācību stunda: 9.05 – 9.45 |
| 3. mācību stunda: 9.55 – 10.35; |
| 4. mācību stunda: 10.45 – 11.25 |
| 5. mācību stunda: 11:40 – 12.20; |
| 6. mācību stunda: 12:35 – 13.15; |
| 7. mācību stunda: 13:25 – 14.05;  8. mācību stunda: 14.15 – 14:55. |

1. Izglītojamie sākumskolā ierodas tā, lai līdz mācību stundu sākumam pienācīgi sagatavotos stundai.
2. Izglītojamie novieto virsdrēbes garderobē. Atrasties sākumskolas telpās virsdrēbēs ir aizliegts. Sākumskolas garderobe darbojas no plkst. 7.00 līdz 17.00.
3. Valsts mērķdotācijas finansējuma ietvaros klasi var dalīt grupās atsevišķu priekšmetu mācīšanai:  
   20. 1. Latviešu valodā - 1.-2.klasei.
   1. Dizains un tehnoloģijas,  svešvaloda, datorika - 4.-6.klases.
   2. 2.svešvalodas mācīšanai var apvienot viena izglītības posma klašu skolēnus, ja klasē  ja priekšmetu izvēlas mazāk par 10 izglītojamiem.
4. Sākumskolā ir noteikts stundu un starpbrīžu ilgums.
5. Stundas notiek pēc mācību stundu saraksta, kurā norādīts mācību priekšmets, stundas norises laiks un vieta.
6. Par mācību stundu saraksta izmaiņām tiek paziņots E-klasē līdz kārtējās dienas plkst.12:00.
7. Mācību stundas 1.- 6. klasēs notiek konkrēti tam paredzētā mācību kabinetā. Kabinetu izkārtojumu nodrošina direktora vietnieks izglītības jomā.
8. Interešu izglītības, konsultāciju, pagarināto grupu nodarbības notiek pēc direktora apstiprināta nodarbību saraksta.
9. Izglītojamajiem ir iespēja apmeklēt konsultācijas visos mācību priekšmetos. Konsultāciju saraksts atrodas informācijas stendā un E-klasē.
10. Pirmssvētku dienās vai citos objektīvos gadījumos ar direktora rīkojumu var mainīt mācību stundu, konsultāciju, interešu izglītības vai individuālo/grupu darba nodarbību grafikus un norises laiku.
11. Sākumskolas ārpusstundu pasākumi notiek līdz plkst.18.00 un saskaņojot ar skolas direktoru.
12. Klases pasākumu laiks un saturs tiek saskaņoti ar direktora vietnieku audzināšanas jomā. Klases pasākumu laikā par kārtību telpās atbild izglītojamie un klases audzinātājs vai atbildīgais pedagogs. Pēc pasākuma klases telpa tiek sakārtota.
13. Sākumskolā par izglītojamo drošību un kārtību atbild katrs pedagogs atbilstoši programmas „Atbalsts pozitīvai uzvedībai” seku sistēmai. Starpbrīdī kārtību nodrošina gan klases audzinātājs, gan mācību priekšmetu, gan pagarinātās dienas grupas, gan interešu izglītības skolotāji.
14. Pedagogi vai citi pieaugošie, kuri konstatē sākumskolas iekšējās kārtības noteikumu pārkāpumus, īpaši par vardarbību pret izglītojamo, narkotisko un psihotropo vielu lietošanas un izplatīšanas, kā arī sākumskolas materiālo vērtību bojāšanas gadījumiem, steidzami ziņo sākumskolas direktorei un atbildīgajām institūcijām.
15. Sākumskolā var tikt organizētas dežūras klasēs. Klases dežuranti palīdz uzturēt klasē kārtību.
16. Sākumskolā darbojas medpunkts. Medpunkta darba laiks: plkst. 8.00 – 16.00.
17. Sākumskolā strādā bibliotēka un lasītava.
18. Izglītojamiem ir pieejama ēdnīca sākumskolā. Uz pusdienām izglītojamie dodas noteiktajā laikā kopā ar skolotāju vai klases audzinātāju. 5. – 6.klašu skolēni uz skolas ēdnīcu dodas patstāvīgi.
19. Ēdnīcā jāievēro kārtība, higiēnas prasības un ēšanas kultūra, kā arī saudzīga attieksme pret ēdnīcas inventāru.
20. Ēdnīcā 5. - 6.klašu izglītojamie veic pašapkalpošanos (aiznes lietotos traukus).
21. Lai nodrošinātu izglītojamā likumiskos pienākumus attiecībā uz izglītības ieguvi, kā arī izglītības procesu un iekšējo kārtību, sākumskola ir tiesīga ierobežot izglītojamā tiesības uz iziešanu ārpus mācību iestādes telpām, slēdzot sākumskolas ārdurvis (pamatojums: Satversmes 116.pants, Izglītības likuma 54. pants un Bērnu tiesību aizsardzības likuma 4.nodaļa), izņemot noteikumos noteiktos gadījumos saskaņā ar sākumskolas darbinieka atļauju.
22. Izņēmuma gadījumā, tai skaitā slimības dēļ, izglītojamais drīkst atstāt sākumskolu pirms noteiktā stundu beigu laika ar medmāsas un klases audzinātāja vai sākumskolas vadības pārstāvja atļauju, informējot par to vecākus (likumisko pārstāvi).

**Obligātā dokumentācija izglītojamajiem**

1. E-klases dienasgrāmata ir saziņas līdzeklis ar izglītojamo un viņa vecākiem/likumiskajiem pārstāvjiem.
2. Izglītojamo apliecība tiek noformēta vai pagarināta mācību gada sākumā pēc nepieciešamības un pēc personas datu pārbaudes, to apzīmogo un paraksta sākumskolas direktore.
3. Izziņas izglītojamie un viņu vecāki vai aizbildņi saņem pie sekretāres – lietvedes, uzrādot personu apliecinošu dokumentu.
4. Sākumskolas direktors, uzņemot izglītojamo, tostarp no citas izglītības iestādes, pārbauda, vai Valsts izglītības informācijas sistēmā ir atzīme par izglītojamā veselības stāvokli un citiem apstākļiem, kas var būtiski ietekmēt izglītības procesu un būt nozīmīgi tajā iesaistītajām personām

*(Papildināt noteikumus ar 43.punktu šādā redakcija, kas stājas spēkā 17.03.2025.). (Rēzeknes sākumskolas 12.03.2025. rīkojums P-11, pamats: Izglītības likuma grozījumu 30.panta (38,9) apakšpunkts).*

**III Izglītojamo tiesības**

1. Sākumskolas izglītojamajiem ir tiesības iegūt kvalitatīvu pamatizglītību (1. – 6.kl.), kā arī piedalīties ārpusstundu aktivitātēs, interešu izglītības programmās un visos citos sākumskolas organizētajos pasākumos.
2. Izglītojamajiem ir tiesības uz netraucētu mācību darbu stundās un izvēlētajās ārpusstundu nodarbībās.
3. Izglītojamie ir tiesīgi izmantot visus sākumskolas resursus izglītības iegūšanai, tai skaitā sākumskolas telpas, bibliotēku, lasītavu, citas informācijas krātuves un mācību līdzekļus. Mācību laikā izglītojamajiem ir tiesības pēc stundām izmantot sākumskolas bezmaksas internetu mācību un komunikāciju nolūkos, lai veicinātu integrēšanos elektronisko saziņas līdzekļu vidē.
4. Izglītojamajiem ir tiesības saņemt motivētu savu zināšanu novērtējumu saskaņā ar sākumskolas iekšējiem noteikumiem „Skolēnu mācību sasniegumu vērtēšanas kārtība”, saņemt no pedagogiem savlaicīgu informāciju par pārbaudes darbiem un citiem ar izglītības procesu saistītiem jautājumiem.
5. Izglītojamie ir tiesīgi pēc izvēles nodarboties sākumskolas interešu izglītības programmās, pulciņos un kolektīvos, individuālo/grupu darba nodarbībās, kā arī piedalīties citos ārpusstundu sākumskolas piedāvātos pasākumos.
6. Izglītojamajiem ir tiesības nodarboties ar mācību pētniecisko darbu, saņemot nepieciešamus paskaidrojumus, konsultācijas un atbalstu no vadības un pedagogiem pētnieciskā darba gaitā.
7. Saņemt sākumskolas pedagogu konsultācijas visos mācību priekšmetos.
8. Izglītojamie ir tiesīgi brīvi izteikt un aizstāvēt savas domas un uzskatus, paust attieksmi par sākumskolas darba organizāciju, izglītības procesu un izteikt priekšlikumus sākumskolas dzīves pilnveidošanai, apspriest radušās problēmas ar pedagogiem un sākumskolas vadību.
9. Aizstāvēt savas tiesības, izmantojot sākumskolas skolēnu līdzpārvaldi.
10. Piedalīties sākumskolas sabiedriskajā dzīvē, sākumskolas padomes un izglītojamo līdzpārvaldes darbā atbilstoši to reglamentiem.
11. Pārstāvēt sākumskolu dažāda mēroga pasākumos, konkursos, olimpiādēs, sporta sacensībās.
12. Izglītojamajiem ir tiesības uz dzīvībai un veselībai drošiem apstākļiem sākumskolā un tās organizētajos pasākumos.
13. Izglītojamie ir tiesīgi saņemt bezmaksas profilaktisko veselības aprūpi un neatliekamo medicīnisko palīdzību normatīvajos aktos noteiktajā apmērā.
14. Nepieciešamības gadījumā izglītojamiem, vecākiem un pedagogiem ir tiesības vērsties pie sākumskolas atbalsta personāla: medmāsas, bibliotekāra, logopēda, sociālā pedagoga, karjeras konsultanta u.c.
15. Izglītojamajiem ir tiesības starpbrīžos izmantot sākumskolas ēdnīcas pakalpojumus, ievērojot kārtību, higiēnas prasības, ēšanas kultūru un saudzīgu attieksmi pret ēdnīcas telpu inventāru.

**IV Izglītojamo pienākumi**

1. Izglītojamo pienākumi ir:
   1. . mācīties atbilstoši savām spējām, cenšoties uzlabot savu sniegumu;
   2. ievērot Iekšējās kārtības noteikumus;
   3. ievērot atbalsta programmas „Atbalsts pozitīvai uzvedībai” noteikumus;
   4. ar cieņu izturēties pret valsti un sabiedrību, valsts un sākumskolas simboliku un atribūtiku;
   5. ievērot pārējo izglītojamo tiesības uz netraucētu izglītības ieguvi;
   6. būt pieklājīgam saskarsmē ar citiem izglītojamajiem, darbiniekiem un sākumskolas apmeklētājiem;
   7. izpildīt sākumskolas darbinieku likumīgās prasības;
   8. nekavējoties informēt sākumskolas darbiniekus, ja izglītojamais kādas personas darbībā saskata draudus savai vai citu personu drošībai;
   9. saudzīgi izturēties pret sākumskolas īpašumu un, ja izglītojamais ar savu rīcību nodarījis materiālos zaudējumus, atlīdzināt tos;
   10. ievērot tīrību iestādē un sanitāri higiēniskās prasības koplietošanas telpās;
   11. rūpēties par savu veselību, tai skaitā ievērot personīgo higiēnu;
   12. ievērot ugunsdrošības, ceļu satiksmes noteikumus un drošības tehnikas noteikumus mācību priekšmetu kabinetos, sporta nodarbībās un sacensībās, ekskursijās un citos sākumskolas organizētajos pasākumos;
   13. izglītojamie, kuri saskaņā ar ārsta zīmi ir atbrīvoti no stundas veselības stāvokļa dēļ, atrodas sporta zālē maiņas apavos un pilda pedagoga norādījumus;
   14. nav atļauts mācību stundu, nodarbību un skolas pasākumu laikā filmēt bez pedagoga vai sākumskolas direktores atļaujas, kā arī nofilmēto materiālu publicēt interneta vietnēs;
   15. par ugunsgrēku vai citu negadījumu nekavējoties ziņot sākumskolas darbiniekiem un izpildīt viņu norādījumus;
   16. precīzi izpildīt noteiktās prasības ārkārtas situācijās;
   17. apmeklēt visas mācību stundu sarakstā paredzētās mācību stundas.
2. Izglītojamo stundu kavējumi tiek uzskaitīti E-klases žurnālā. Par kavējumu uzskaiti ir atbildīgs klases audzinātājs.
   1. Ja izglītojamais nedēļas laikā trīs reizes nokavējis pirmo stundu, klases audzinātājs sazinās ar izglītojamā vecākiem un informē direktores vietnieci izglītības jomā (ja kavējumi ir regulāri, tad direktores vietniece rakstiski vecākus uzaicina uz vadības sanāksmi).
   2. Par kavējumiem slimības vai citu attaisnojošu iemeslu dēļ izglītojamo vecāki (aizbildņi) savlaicīgi informē klases audzinātāju telefoniski, E-klases e-pasta, vai ar īsziņu palīdzību.
   3. Kavējumus slimības (līdz piecām dienām) vai mājas apstākļu dēl (līdz 3 dienām/ gadā) uzskata par attaisnotiem, ja to apliecina vecāku (aizbildņu) rakstīta zīme, kurā norādīti kavējuma iemesli vai kavējums ir pieteikts E-klasē.
   4. Mācību kavējumi citu iemeslu dēļ (sacensības, olimpiādes, koncerti u.c.) saskaņojami ar klases audzinātāju un skolas vadību.
   5. Ārzemju braucieni jāsaskaņo ar skolas vadību un priekšmetu skolotājiem, iesniedzot vecāku iesniegumu.
3. Ja izglītojamais ir neattaisnoti nokavējis līdz 10 mācību stundām semestrī, klases audzinātājs sazinās ar izglītojamo vecākiem/likumiskiem pārstāvjiem, noskaidro iemeslu un attaisno pēc būtības.
4. Ja izglītojamais ir neattaisnoti nokavējis līdz 11 - 19 mācību stundām semestrī, klases audzinātājs sazinās ar izglītojamo vecākiem/likumiskiem pārstāvjiem, noskaidro iemeslu un informē direktores vietnieces izglītības (audzināšana) jomā.
5. Direktores vietniece izglītības (audzināšanas) jomā veic kavējumu iemeslu izpēti, iesaistot klases audzinātāju un/vai sociālo pedagogu, un veic preventīvo darbību.
6. Ja izglītojamais ir neattaisnoti nokavējis 20 un vairāk mācību stundas semestrī, sākumskola informē par to Rēzeknes valstspilsētas pašvaldības Izglītības pārvaldes atbildīgo speciālistu.

**V Izglītojamo darba organizācija un saistītie noteikumi**

1. Izglītojamie sākumskolā ierodas tīrā un sakoptā apģērbā, kas atbilst vispārpieņemtajām lietišķā stila normām un nerada apstākļus traumām. Veselības un higiēnas nolūkos ir rekomendēts izmantot maiņas apavus, jo īpaši ņemot vērā laikapstākļus.
2. Izglītojamā apģērbs nedrīkst reklamēt vardarbību, narkotikas, smēķēšanu un alkoholu.
3. Matu sakārtojumam jāatbilst higiēnas prasībām un jābūt netraucējošam mācību procesā.
4. Svētku dienās izglītojamie sākumskolā ierodas, ģērbušies svinīgā apģērbā.
5. Izglītojamie ir atbildīgi par savas mācību vietas, sākumskolas inventāra un telpu saglabāšanu, tīrību un kārtību. Ja kāds inventāra priekšmets ir nozudis vai sabojāts, izglītojamais nekavējoties par to informē klases audzinātāju vai atbilstošā mācību priekšmeta pedagogu vai citu pedagogu. Ja sākumskolas inventārs ir sabojāts vai zudis izglītojamā rīcības rezultātā, izglītojamais personīgi vai ar vecāku palīdzību novērš radītās kaitējuma sekas, vai atlīdzina zaudējuma vērtību.
6. Starpbrīdī izglītojamie dodas vai uzturas pie tā mācību kabineta, kur notiks nākamā mācību stunda.
7. Pārvietojoties pa sākumskolu, izglītojamajiem ir aizliegts drūzmēties, skriet, grūstīties, īpaši pie logiem, kāpnēm, kabinetu durvīm, klaigāt un citādi radīt traucējošus trokšņus, kā arī bez vajadzības uzturēties tualešu telpās.
8. Mācību priekšmeti (sports un veselība, dizains un tehnoloģijas) tiek organizēti Rēzeknes Valsts 1.ģimnāzijas kabinetos, telpās. Uz mācību norises vietu skolēni dodas pedagoga pavadībā vai kā citādi atrunāts ar atbildīgo skolotāju.
9. Izglītojamajiem ir elektroniskā dienasgrāmata E-klases sistēmā.
10. Ja izglītojamais pārkāpj sākumskolas Iekšējās kārtības noteikumus, pedagogs, klases audzinātājs vai vadības pārstāvis var E-klases dienasgrāmatā ierakstīt piezīmi, kas informē viņa vecākus par radušos situāciju.
11. Izglītojamie apmeklē visas stundas saskaņā ar stundu sarakstu, patstāvīgi sekojot informācijai par izmaiņām stundu sarakstā.
12. 1.-6.klases izglītojamajiem informāciju par stundu saraksta izmaiņām sniedz klases audzinātājs vai informācija ir ievietota E-klases Jaunumu sadaļā.
13. Stundās izglītojamie apzinīgi strādā un aktīvi piedalās mācību procesā, izpilda pedagoga norādījumus un uzdevumus, netraucē pārējiem izglītojamajiem un pedagogam.
14. Viedierīšu lietošana sākumskolā:

*Svītrots 77.1.: Pedagoģiskās padomes sēdes lēmums (13.03.2024.);*

* 1. skolēni mobilo tālruni vai citas viedierīces lieto tikai mācību procesa realizēšanai, saskaņojot ar skolotāju;
  2. par mobilā tālruņa vai citu viedierīču drošību skolā atbild pats skolēns.

1. Stundā ir aizliegts ēst, košļāt košļājamo gumiju, bez pedagoga atļaujas pārvietoties pa klasi un atstāt to.
2. Pēc mācību stundām izglītojamie atstāj sākumskolas telpas, izņemot ja nav paredzētas konsultācijas, nodarbības pagarinātās dienas grupā, interešu izglītības vai plānotās nodarbības lasītavā vai datoru kabinetā un citi ārpusstundu pasākumi.
3. Izglītojamajiem ir atļauts uzturēties sākumskolas telpās pēc mācību stundu beigām, gatavojoties mācību vai ārpusstundu pasākumiem, informējot atbildīgo pedagogu vai klases audzinātāju.
4. Izglītojamajiem ir pienākums iepazīties ar diagnosticējošo, pārbaudes un citu darbu laiku un norises kārtību.
5. Lēmumu par izglītojamā pēcpārbaudījumiem un atstāšanu uz otru gadu tajā pašā klasē noformē ar sākumskolas direktores rīkojumu un līdz mācību gada beigām rakstiski paziņo izglītojamajam un viņa vecākiem (aizbildņiem / likumiskajiem pārstāvjiem) Administratīvā procesa likuma noteiktajā kārtībā un ievērojot attiecīgus Ministru kabineta noteikumus par kārtību, kādā izglītojamie tiek atskaitīti no sākumskolas, un obligātajām prasībām pārcelšanai uz nākamo klasi.

**VI Izglītojamo drošība un tiesību aizsardzība**

1. Izglītojamiem kategoriski aizliegts sākumskolā, tās teritorijā kā arī sākumskolas organizētajos pasākumos smēķēt, veipot, ienest un lietot alkoholiskos dzērienus, narkotiskās, psihotropās vai citas apreibinošas vielas.
2. Sākumskolas teritorijā (pagalmā) uzvesties pieklājīgi, atbilstoši „Atbalsts pozitīvai uzvedībai” noteikumiem.
3. Izglītojamiem kategoriski aizliegts sākumskolā un tās teritorijā ienest un lietot priekšmetus, materiālus, vielas, kas apdraud paša izglītojamā vai citu dzīvību, veselību vai nav nepieciešamas mācību procesā (tai skaitā – gāzes baloniņus, gāzes pistoles, šaujamieročus, aukstos ieročus u.c.). Aizliegts spēlēt kārtis vai citas azartspēles.
4. Izglītojamiem ir aizliegts:
   1. patvaļīgi atstāt sākumskolas telpas vai teritoriju;
   2. atteikties izpildīt sākumskolas darbinieka likumīgās prasības;
   3. atņemt vai aizņemties svešu mantu, kā arī dot lietošanā citiem savas personiskās mantas;
   4. spēlēt galda spēles vai citas spēles, lai gūtu materiālu vai cita veida labumu;
   5. lietot necenzētus vārdus;
   6. bojāt svešu mantu;
   7. satikties ar nepiederošām personām, saņemt no tām vai nodot dažādus priekšmetus, produktus, vielas;
   8. bez darbinieka atļaujas izvietot iestādes telpās pie sienām plakātus, attēlus un fotogrāfijas;
   9. veikt jebkādas citas darbības, kas var kaitēt pašam un citiem izglītojamiem, sākumskolas darbiniekiem, apmeklētājiem, skolas mantiskajām vērtībām un visādi citādi, kas neatbilst Izglītības likumā un citās tiesību normās noteiktajiem uzvedības priekšrakstiem.
5. Izglītojamam ir aizliegts mācību stundās, citās nodarbībās, sanāksmēs un pasākumos filmēt un ierakstīt notikuma norisi, ja tas nav paredzēts mācību procesa ietvaros vai neformāla pasākuma ietvaros. Attiecīgo darbību veikšanai nepieciešams sākumskolas direktora saskaņojums. Par šī noteikumu pārkāpumu izglītojamā rīcība tiek izvērtēta sākumskolas “Atbalsts pozitīvai uzvedībai” sanāksmē, kā arī autortiesību, fizisko personu datu aizsardzības tiesību un citu tiesību pārkāpumu gadījumos direktore lemj par nepieciešamību papildus ziņot tiesībaizsardzības iestādēm, ja pārkāpums satur administratīvā pārkāpuma vai noziedzīga nodarījuma pazīmes.
6. Izglītojamouzvedību sports un veselība mācību stundās, pasākumos nosaka ”Drošības noteikumi izglītojamajiem par drošību sporta nodarbībās un sacensībās”*,* kas ir šo noteikumu neatņemama sastāvdaļa, ar kuriem izglītojamos iepazīstina atbilstoši šo noteikumu 5.punktā noteiktajai kārtībai.
7. Rēzeknes sākumskolas izglītojamie pirms sporta nodarbībām pārģērbjas norādītajās telpās.
8. Izglītojamajiem aizliegts pieļaut tādu rīcību, kas varētu radīt draudus paša un citu cilvēku veselībai un drošībai. Izglītojamā pienākums ir neiesaistīties apšaubāmās un nepazīstamu cilvēku kompānijās, rīcībās un sarunās.
9. Lai mazinātu un ierobežotu elpceļu slimību izplatību sākumskolā, apmeklētāji, tai skaitā izglītojamo vecāki/likumiskie pārstāvji:   
   91.1. iepriekš saskaņo savu vizīti ar klases audzinātāju vai skolas direktori (ja jautājums ir pie skolas vadības);

91.2. ierodoties skolā, informē sākumskolas dežurantu, norādot apmeklējuma mērķi, laiku; skolā ierodas veseli bez saslimšanas simptomiem;  
91.3. ja izglītības iestādē vai klases kolektīvā tiek novērots elpceļu slimību uzliesmojums, var tikt veikta kolektīva testēšana uz Covid-19 infekciju, lai ierobežotu tās izplatību;  
91.4. katra pozitīvā Covid-19 testa gadījumā veselības speciāliste sazinās ar katru vecāku un izskaidro tālāko rīcību.

*(Ar grozījumiem, kas izdarīti un stājas spēkā ar 22.11.2023. (Rēzeknes sākumskolas rīkojums P-35) un 05.10.2022. noteikumiem, kas stājas spēkā ar* ***2022.gada 5.oktobra rīkojumu Nr.P – 36)***

1. Emocionālās un fiziskās vardarbības vai citu draudu savai un citu personu drošībai gadījumos izglītojamo pienākums ir nepiekrist draudu izraisītāja rīcībai, nekavējoties saukt palīgā pieaugušos: sākumskolas pedagogus vai jebkuru sākumskolas darbinieku, laicīgi lūgt palīdzību vecākiem, klases audzinātājam vai citiem pedagogiem.
2. Vardarbības novēršanu sākumskolā detalizētāk nosaka „Kārtība par vadības un pedagogu rīcību, ja tiek konstatēta fiziska vai emocionāla vardarbība pret izglītojamo”, kas ir šo noteikumu neatņemama sastāvdaļa un ar tiem iepazīstina atbilstoši šo noteikumu 10.punktā noteiktajai kārtībai.
3. Izglītojamajiem ir atļauts uzaicināt sākumskolas telpās nepiederošās personas, tikai saskaņojot to ar skolas vadību.
4. Izglītojamie tiek iepazīstināti ar sākumskolas evakuācijas plānu, operatīvo dienestu izsaukšanas iespējām un rīcību ekstremālās situācijās, kā arī ar darba drošības instrukcijām. Izglītojamo iepazīstināšanu ar šiem dokumentiem reģistrē e-klases žurnāla pielikumā. Izglītojamais atbilstoši spējām un prasmēm to apliecina ar ierakstu "iepazinos", norādot datumu un parakstu. Evakuācijas plānu izvieto sākumskolas telpās visiem pieejamā vietā.
5. Ārkārtas situācijās, atskanot trauksmes signālam (viens garš skolas zvans), tiek veikta izglītojamo evakuācija saskaņā ar noteikumiem par rīcību ekstremālās situācijās, izglītojamie izpilda atbildīgā pedagoga norādījumus vai rīkojas atbilstoši direktora apstiprinātiem sākumskolas evakuācijas plānam un kārtībai.
6. Par sākumskolas darbinieku maldināšanu par ekstremālām situācijām izglītojamais atbild normatīvajos aktos noteiktajā kārtībā.
7. Traumu vai pēkšņu veselības traucējumu gadījumos izglītojamajiem nepieciešams vērsties pie sākumskolas medmāsas.
8. Sociālās vai psiholoģiskās palīdzības nepieciešamības gadījumos izglītojamajiem nepieciešams vērsties pie klases audzinātāja, atbalsta personāla vai sākumskolas vadības.
9. Sākumskolai ir tiesības izglītojamo un tajā nodarbināto personu drošības, veselības vai dzīvības apdraudējuma gadījumā ierobežot izglītojamiem Satversmē noteiktās cilvēka pamattiesības — tiesības uz privātās dzīves neaizskaramību un pārvietošanās brīvību —, ciktāl tas nepieciešams apdraudējuma novēršanai.

*(Grozīts noteikumu 100. pants šādā redakcijā, kas stājas spēkā 17.03.2025.). (Rēzeknes sākumskolas 12.03.2025. rīkojums P- 11, pamats: Izglītības likuma grozījumu 22.1 pants “Izglītības iestādes tiesības ierobežot izglītojamam Satversmē noteiktās cilvēka pamattiesības”.*

1. Sākumskolas direktoram vai viņa pilnvarotai personai ir tiesības savas, izglītojamo, pedagogu vai citu personu drošības, veselības vai dzīvības apdraudējuma gadījumā Ministru kabineta noteiktajā kārtībā pieprasīt, lai izglītojamais uzrāda, un pārbaudīt izglītojamā personīgās mantas, kā arī ierobežot izglītojamā pārvietošanos.

*(Grozīts noteikumu 101. pants šādā redakcijā, kas stājas spēkā 17.03.2025.). (Rēzeknes sākumskolas 12.03.2025. rīkojums P- 11, pamats: Izglītības likuma grozījumu 30.panta (37) apakšpunkts*

1. Sākumskolas pienākums ir novērst pārkāpumu vai jebkuru tā rašanās iespējamību, izglītojamajam labprātīgi novēršot to, vai arī lemt par nepieciešamību ziņot pašvaldības pārstāvjiem (bāriņtiesa, policija) un izglītojamā likumiskajiem pārstāvjiem situācijas noregulēšanai, ja pārkāpums (vai pamatotas aizdomas par pārkāpumu) netiek labprātīgi novērstas no izglītojamā puses.

**VII Atbildība par noteikumu pārkāpumiem**

1. Par Iekšējās kārtības noteikumu, t.sk. APU noteikumu ievērošanu atbildīgi klases audzinātāji, pedagogi, kuri rīkojas atbilstoši vienotai Rēzeknes sākumskolas programmas „Atbalsts pozitīvai uzvedībai” seku sistēmai.
2. Par noteikumu pārkāpšanu ir piemērojami disciplinārsodi. Piemēroto disciplinārsodu tiesiskā būtība ir pielīdzināma konstatētam izglītojamā likumisko pienākumu pārkāpumam, kura sekas tiek noteiktās saskaņā ar Ministru kabineta noteikumiem par kārtību, kādā izglītojamie tiek uzņemti vispārējās izglītības iestādēs un atskaitīti no tām, un obligātajām prasībām pārcelšanai uz nākamo klasi.

104. Noteikumu pārkāpumu gadījumā tiek piemēroti šādi disciplinārsodi:

* 1. mutisks aizrādījums;
  2. ieraksts E-klases žurnālā;
  3. ieraksts E-klases žurnālā un vecāku informēšana;
  4. programmas „Atbalsts pozitīvai uzvedībai” loģisko seku piemērošana:
     1. APU sanāksmes organizēšana, pieaicinot atbalsta personālu un vadības komandu;
     2. APU sanāksmes organizēšana ar izglītojamo un ar/bez izglītojamo vecākiem/likumiskajiem pārstāvjiem;
     3. APU sanāksmes organizēšana ar izglītojamo un izglītojamo vecākiem/likumiskajiem pārstāvjiem un pieaicinātajiem pašvaldības speciālistiem;
     4. direktore rīkojas normatīvajos aktos noteiktajā kārtībā sadarbībā ar pašvaldību, bāriņtiesu, bērnu tiesību aizsardzības institūcijām un citām tiesību aizsardzības iestādēm.

1. Gadījumos, kad ir aizdomas par narkotisko, psihotropo, toksisko vielu un alkohola lietošanu, sākumskola ziņo vecākiem un neatliekamās medicīniskās palīdzības dienestam.
2. Gadījumos, kad ir aizdomas par pielietoto vardarbību, administratīvi vai krimināli sodāmiem pārkāpumiem, pedagogs, kurš to ir konstatējis, nekavējoties rakstiski informē sākumskolas direktoru, savukārt, iestādes vadība, nekavējoties par pārkāpumiem ziņo tiesībsargājošām iestādēm.
3. Gadījumos, kad izglītojamā darbība ir radījusi ilgstošu konfliktsituāciju klasē un negatīvi ietekmē klases emocionāli psiholoģisko fonu, vai par īpaši rupjiem pārkāpumiem, kas aizskar citu personu pamattiesības uz dzīvību, veselību, privātuma neaizskaramību u.tml., direktors rīkojas saskaņā ar normatīvajos aktos noteikto kārtību par direktora rīcību, ja izglītojamais apdraud savu vai citu personu drošību, veselību un dzīvību.
4. Izglītojamais un viņa vecāki atbild par zaudējumu, kas izglītojamā vainojamas rīcības dēļ nodarīts sākumskolai un apmaksā nodarīto zaudējumu.

**VIII Noslēguma jautājumi**

1. Grozījumus un papildinājumus noteikumos var ierosināt Skolēnu līdzpārvalde, Pedagoģiskā padome, sākumskolas padome un direktore.
2. Grozījumus un papildinājumus noteikumos apstiprina direktors.
3. Iekšējās kārtības noteikumi (**Apstiprināti ar Rēzeknes sākumskolas 2022. gada 1.septembra rīkojumu Nr.P - 36) zaudē spēku no 2025.gada 17.marta.**
4. Iekšējās kārtības noteikumi (KONSOLIDĒTS) a**pstiprināti ar Rēzeknes sākumskolas 2025. gada 12.marta rīkojumu Nr.P – 11 un stājas spēkā 17.03.2025.,** *pamats Izglītības likuma grozījumi, kas stājas spēkā no 01.02.2025.*
5. ***Konsolidēti*** *RĒZEKNES SĀKUMSKOLAS IEKŠĒJĀS KĀRTĪBAS NOTEIKUMI (apstiprināti ar* **2025. gada 12.marta rīkojums Nr.P – 11)**  *ir izskatīti un akceptēti Pedagoģiskās padomes sēdē 12.03.2025. Nr.4.*

Direktore Ilona Stramkale